લીબિયાના દિવંગત સરમુખત્યાર મુઆમ્મર અલ ગદ્દાફીના પૂર્વ સલાહકારે જણાવ્યું છેકે ગદ્દાફી પોતાના બીજા દિકરાના લગ્ન રશિયાના રાષ્ટ્રપતિ પુતિનની દિકરી સાથે કરવા માગતા હતા. મોહંમદ અબ્દ અલ મુતાલિબ અહ-હૌનીએ કહ્યું કે લીબીયા અને રશિયાના વચ્ચે સંબંધોને મજબૂત બનાવવા માટે ગદ્દાફી પોતાના બીજા દિકરાના લગ્નનો પ્રસ્તાવ પુતિન પાસે મોકલ્યો હતો. અલ-હૌનીએ કહ્યું કે ગદ્દાફીએ આ અંગે પુતિન સાથે વાત પણ કરી હતી અને પોતાના દિકરાને પુતિનનો જમાઇ બનાવાનો પ્રસ્તાવ પણ રાખ્યો હતો, પરંતુ રશિયાના રાષ્ટ્રપતિ પુતિને પોતાની દિકરી સૈફ-અલ-ઇસ્લામને ઓળખતી નથી એમ કહીને ના પાડી દીધી હતી. ગદ્દાફીને ત્યારબાદ પદભ્રષ્ટ કરી દઇ 2011માં નાટોના સમર્થનના વિદ્રોહમાં હત્યા કરી નાંખવામાં આવી હતી.